Kaart
Laada 5, Rohuaia tn ristmik. Taamal hoone Rohuaia 19
**Rohuaia tänav** on tänav Rakveres, pikkusega 752 meetrit.

Tänav saab alguse vanalinnast Pikalt tänavalt ning suundub ida suunas läbi Südalinna ja Kukeküla linnaosa, ristub C. R. Jakobsoni tänava, Laia tänava, Laada tänava ja Võidu tänavaga ning lõpeb Vene tänava ristmikul.
Tänaval on C. R. Jakobsoni tänavast Pika tänavani säilinud (taastatud) ajalooline munakivikatend.

Hoonestus
---------

Aadressil Rohuaia 6 asub endine Rakvere vangla hoone.

Aadressil Rohuaia 8 asub aastatel 1894–1895 ehitatud Rakvere Ringkonnakohtu Rakvere uus kohtuhoone, kus aastail 1917–1918 asus Virumaa Töörahva Nõukogu Täidesaatev Komitee ja hiljem Lääne-Viru maakohus. Tänapäeval on see Viru maakohtu Rakvere kohtumaja.

Aadressil Rohuaia 12 asub Tallinna Tehnikakõrgkooli teenusmajanduse instituudi õppehoone.

Rohuaia tänav, Rakveres. Jehoova tunnistajate kuningriigisaali hoone Rohuaia 30 ja hooned Rohuaia 32, 34. Vaade Rohuaia ja Võidu tänava ristmikult 
Viru maakohtu Rakvere kohtumaja, Rohuaia ja Laia tänava nurgal, Rohuaia 8
Rohuaia 13 Rakvere linnapea Anton Pedriksi elamu projekteeris arhitekt Artur Perna 1914. aastal. Hoones on asunud Viru maakonnavalitsus ja Eesti Politsei Viru-Järva prefektuur. Tänapäeval on seal Rohuaia kohvik.

Aadressil Rohuaia 15a asub kahekorruseline, 1997. aastal ehitatud ärihoone.

Purskkaevu park, Tallinna 22. Eesti NSV ajal kujundati Tallinna ja Rohuaia (Pioneeri) tänava vahel, Laada (Komsomoli) tänava lääneservale Pioneeride haljasala, mis kandis Eesti NSV ajal ka EK(b)P Virumaa maakonnakomitee sekretäri Alfred Stammi haljasala nimetust.

Aadressil Rohuaia 19 asub kolmekorruseline korterelamu.

Aadressil Rohuaia 21 asub kolmekorruseline korterelamu äripindadega esimesel korrusel.

Aadressil Rohuaia 30 asub Jehoova tunnistajate kuningriigisaali hoone Rakveres.

Rohuaia tänava ääres asub Rakvere Rohuaia Lasteaed (Posti 29), kuni 2013. aastani Rakvere Linna Algkool.

* Rohuaia 6Rohuaia 6
* Hoone Rohuaia 12Hoone Rohuaia 12
* Rohuaia 13 (2021)Rohuaia 13 (2021)
* Rohuaia 15Rohuaia 15
* Ärihoone Rohuaia 15aÄrihoone Rohuaia 15a
* Rohuaia 19Rohuaia 19
* Rohuaia 21Rohuaia 21
* Rohuaia 23Rohuaia 23

Ajalugu
-------

Rohuaia tänav on üks Rakvere vanemaid. Esimesed andmed Pikast tänavast Soolikaojani (mis praegu voolab Jakobsoni tänava all torus) viinud Rohuaia tänava kohta pärinevad 17. sajandist. 17. sajandil oli Rakveres vaid viis tänavat: Pikk, Rüüti (praegune Tallinna), Korduani (Rohuaia), Vee (Posti) ja Põrgu (Parkali). Tänav viis Pikalt tänavalt mäest alla Soolikaojani.

  

Tänav on kandnud ka Korduani, Aia (saksa keeles *Gartenstraße*; vene keeles *Садовая ул.*) ja Eesti NSV ajal Pioneeri tänava nime.

Aadressil Rohuaia 6 asus Rakvere Vangla. Hoone ehitati 1874 Eestimaa Rüütelkonna kohtuasutuste tarvis, kuid pärast 1889. aasta kohtureformi sai hoone endale Rakvere-Paide Rahukogu, mis edaspidi tegutses hoones Rohuaia 8.

Viited
------

1. ↑  Rakvere linna tänavate teenumbrid ja teepikkused, Elektrooniline Riigi Teataja (vaadatud 13. märtsil 2017)
2. ↑  Keskerakond avas uue büroo, virumaateataja.postimees.ee, 22. jaanuar 2005
3. ↑  15734 Rakvere uus kohtuhoone, Kultuurimälestiste register
4. ↑  Maja, kus aastail 1917–1918 asus Virumaa Töörahva Nõukogu Täidesaatev Komitee, Kultuurimälestiste register
5. ↑  Rohuaia Kohvik. ROHUAIA 13, RAKVERE
6. ↑  Odette Kirss, Tänavanimed vahetuvad aegade tuules, Virumaa Teataja, nr. 168, 3 september 2020
7. ↑  Jete Eevald, Jehoova tunnistajate kuningriigisaal läbis vabatahtlike abiga uuenduskuuri, virumaateataja.postimees.ee, 28. veebruar 2020
8. ↑  Rakvere Rohuaia Lasteaia põhimäärus, Rakvere Linnavolikogu määrus, RT IV, 10.04.2013, 21
9. ↑  Rohuaia tänav saab korda, virumaateataja.postimees.ee, 8. juuli 2005
10. ↑  Odette Kirss, Tänavanimed vahetuvad aegade tuules, Virumaa Teataja, nr. 168, 3 september 2020
11. ↑  Odette Kirss. "Jalutaja teejuht, Rakvere", Tallinn, Solnessi Arhitektuurikirjastus, 2007.
12. ↑  Odette Kirss, Tänavanimed vahetuvad aegade tuules, Virumaa Teataja, nr. 168, 3 september 2020
13. ↑  Angela Saar, EESTI VANGLASÜSTEEM JA SELLE ÕIGUSLIK KORRALDUS AASTATEL 1918-1940 RAKVERE VANGLA NÄITEL, Sisekaitseakadeemia Justiitskolledž, Tallinn 2011

Välislingid
-----------

 Rohuaia tänav – pildid, videod ja helifailid Wikimedia Commonsis